ไอเดียเลิศ
หลังเข้ามาบริหารเอสเอ็มอีแบงก์ไม่นาน มงคล ลีลาธรรม กรรมการผู้จัดการแบงก์ ก็มีไอเดียกิ๊บเก๋ที่แสนประหยัด แต่ไม่มีใครเคยทำ คือไม่ลงทุนระบบคอร์แบงก์กิ้งเอง แต่ขอไปเช่าส่วนเกินที่แบงก์รัฐกันเองอย่างธนาคารออมสินมาใช้งาน ซึ่งทำให้ได้ระบบที่ดีและไม่ต้องเสียเงินลงทุนอีกเป็นพันล้านบาท เปลี่ยนเป็นเช่าใช้สบายใจ ไม่ต้องเสียค่าซ่อมบำรุงและจ้างคนมาดูแลระบบอีกด้วย
30 พ.ค. 2559

หลังเข้ามาบริหารเอสเอ็มอีแบงก์ไม่นาน มงคล ลีลาธรรม กรรมการผู้จัดการแบงก์ ก็มีไอเดียกิ๊บเก๋ที่แสนประหยัด แต่ไม่มีใครเคยทำ คือไม่ลงทุนระบบคอร์แบงก์กิ้งเอง แต่ขอไปเช่าส่วนเกินที่แบงก์รัฐกันเองอย่างธนาคารออมสินมาใช้งาน ซึ่งทำให้ได้ระบบที่ดีและไม่ต้องเสียเงินลงทุนอีกเป็นพันล้านบาท เปลี่ยนเป็นเช่าใช้สบายใจ ไม่ต้องเสียค่าซ่อมบำรุงและจ้างคนมาดูแลระบบอีกด้วย
ดีที่เอสเอ็มอีแบงก์ยุคนี้มีประธานแบงก์ชื่อ สาลินี วังตาล ที่ไม่ได้มาจากการเมือง ฉะนั้นแนวคิดนี้จึงได้รับการสนองตอบอย่างดี ถ้าเป็นช่วงที่มีคนจากการเมืองส่งเข้ามานั่งบริหาร ไม่มีทางที่แนวทางนี้จะได้รับการตอบสนองอย่างแน่นอน
มงคล บอกว่า ตอนนี้กำลังหารือกับพี่บู๊ ชาติชาย พยุหนาวีชัย ผู้อำนวยการธนาคารออมสินอยู่ โดยหลักการเห็นชอบร่วมกัน 
แต่ช่วงนี้เฮียขอออกไปลุยเยี่ยมสาขาทางภาคเหนือและอีสานก่อน หลังจากประเดิมไปเยี่ยมภาคใต้มาก่อนแล้ว